**PRAVIDLÁ PRE ZARADENIE ŠPORTOVCOV DO NÁRODNÉHO REGISTRA PRE TESTOVANIE**

platné od 01.01.2017

**Individuálne športy**

Národné športové zväzy majú **povinnosť zasielať zoznam všetkých svojich športovcov,** ktorí spĺňajú niektoré z nasledovných kritérií:

* **profesionálni športovci**, ktorí vykonávajú šport na základe zmluvy o profesionálnom vykonávaní športu, ak výkon jeho činnosti spĺňa znaky závislej práce alebo na základe pracovnoprávneho vzťahu podľa osobitného predpisu v rezortnom športovom stredisku alebo ako samostatne zárobkovo činná osoba (Zákon č. 440/2015 § 4 ods. 3);
* **Talentovaným športovcom** je športovec do 23 rokov veku, ktorý prejavil vysokú úroveň talentu, športových zručnosti a športových schopností a je zaradený do zoznamu talentovaných športovcov (Zákon č. 440/2015 § 4 ods. 5);
* títo športovci musia byť **aktívnymi športovcami**, ktorí sa v poslednom roku zúčastnili najmenej na troch súťažiach organizovaných športovou organizáciou, za ktorú je registrovaný v zdrojovej evidencii; za účasť na súťaži sa nepovažuje účasť na súťaži športu pre všetkých (Zákon č. 440/2015 § 4 ods. 6);
* reprezentanti SR, ktorí sa **na MS, ME, OH, PH, EH** alebo vcelkovom poradí pretekov **SP** (resp. iného relevantnéhorebríčka) **dospelých** umiestnili **do 3. miesta** a súčasne splnili podmienku umiestnenia **v** **1. 1/3 štartového** **poľa** vo svojej kategórii,
* reprezentanti SR,ktorí sa **na MS, ME** alebo vcelkovom poradí pretekov **SP** (resp. iného relevantnéhorebríčka) **juniorov** umiestnili **do 3. miesta** a súčasne splnili podmienku umiestnenia **v** **1. 1/3 štartového** **poľa** vo svojej kategórii,
* športovci - **členovia rezortných športových stredísk (VŠC Dukla, ŠCP MV SR, NŠC)** v zamestnaneckom alebo obdobnom vzťahu,
* športovci zaradení do **zoznamu športovcov top tímu** - zoznam športových reprezentantov v kategórii dospelých a talentovaných športovcov zostavený na základe dosiahnutých športových výsledkov na významnej súťaži.
* športovci, ktorí si vybojovali účasťna **olympijských a paralympijských hrách, olympijských hrách mládeže, európskych hrách – dočasné zaradenie** na tri mesiace,
* športovci, ktorí v dobe ukončenia svojej závodnej činnosti boli zaradení v NRTP a **chcú obnoviť svoju závodnú činnosť** – zaradenie šesť mesiacov pred účasťou na medzinárodnom alebo národnom podujatí *(nesplnením tejto povinnosti sa dosiahnuté súťažné výsledky anulujú)* (Kódex 2015 článok 5.7.1),
* športovci, ktorí sú v **treste za porušenie antidopingových pravidiel** – zaradenie pol roka pred ukončením doby trvania trestu (Kódex 2015 článok 5.7.2).

**Na základe týchto zoznamov a rozhodnutia ADA SR budú vybraní športovci zaradení do Národného registra pre testovanie alebo do Základného registra pre testovanie:**

**NRTP** – Národný register pre testovanie s povinnosťou vyplňovania miest pobytu v systéme ADAMS.

**Základný register** – bez povinnosti vyplňovania miest pobytu v systéme ADAMS. Základné údaje o športovcovi: meno a priezvisko, šport a disciplína, dátum narodenia, telefónne číslo, e-mailová adresa a korešpondenčná adresa.

**Výber športovcov do NRTP a ZR uskutočňuje ADA SR a nemôže uviesť dôvody, prečo sú jednotliví športovci zaradení v registri pre testovanie.**

**Povinnosti športových zväzov vo vzťahu k NRTP a ZR:**

* zasielať zoznam svojich športovcov (zoradených podľa výkonnosti, 1=najvýkonnejší športovec)najneskôr do 15. januára príslušného roku,

Na základe tabuľky vytvorenej podľa ADA SR **(meno a priezvisko športovca, šport a disciplína, dátum narodenia korešpondenčná adresa, e-mailová adresa, telefónne číslo, umiestnenie na MS/ME/MS/OH/PH/EH\*, členstvo v rezortných strediskách, trest za porušenie AD pravidiel\*\*)**

* **\*** umiestnenie na posledných dvoch podujatiach,
* **\*\*** druh porušenia, dátum udelenia trestu, sankcia.
* **oznámiť športovcovi jeho zaradenie** do NRTP a ADAMS,
* preukázateľne **odovzdať športovcovi prístupové meno a heslo do systému ADAMS** najneskôr do 10 dní od ich vygenerovania ADA SR,
* štvrťročne zasielať ADA SR **aktualizované zoznamy športovcov**,
* nahlásiť športovcov, **ktorí sa zúčastnia na OH/PH/EH, športovcov, ktorí chcú obnoviť svoju športovú činnosť a športovcov, ktorí sú v treste za porušenie AD pravidiel**,
* **vyradiť športovca, ktorý ukončil svoju športovú činnosť,**
* **oznámiť športovcovi jeho vyradenie** z NRTP a ADAMS.

Mgr. Žaneta Csáderová, PhD.

 riaditeľka